b'\n_START_ARTICLE_\nBob (biljna vrsta)\n_START_SECTION_\nUpotreba\n_START_PARAGRAPH_\nBob se koristi kao povr\xc4\x87e. U prehrani se koriste mlade mahune ili sjemenke, bogate hranjivim tvarima. 100 grama zrelog sirovog sjemena sadr\xc5\xbei preko 25 grama bjelan\xc4\x8devina, ugljikohidrate, vlakna i minerale.  Stabljika svje\xc5\xbea ili silirana slu\xc5\xbei u ishrani stoke.\n_START_SECTION_\nPovijest\n_START_PARAGRAPH_\nOva mahunarka je bila uzgojena jo\xc5\xa1 u kasnom neolitiku, vjerojatno prvo u Al\xc5\xbeiru ili u jugozapadnoj Aziji, kasnije u \xc5\xbeeljeznom dobu, ve\xc4\x87 je ra\xc5\xa1irena diljem Europe. Bob je bio jedna od najva\xc5\xbenijih namirnica mediteranske civilizacije, posebno Starih Grka i Rimljana. Prije nego \xc5\xa1to je grah donesen iz Amerike u Europu, (prije 16., 17. stolje\xc4\x87a) variva sli\xc4\x8dna onim koja se danas rade od graha, pripremana su od boba._NEWLINE_Danas se bob najvi\xc5\xa1e uzgaja u: Kini, Etiopiji, Iranu, Egiptu i dr._NEWLINE_Bob je bogat aminokiselinom L-dopa, koja je prekursor dopamina pa se preporu\xc4\x8duje kod oboljelih od Parkinsonove bolesti, jer njihov organizam slabo proizvodi dopamin._NEWLINE_U Hrvatskoj postoje manifestacije: Dani boba i blitve na otoku Bra\xc4\x8du i Fe\xc5\xa1ta od boba u Ka\xc5\xa1tel Kambelovcu.'